הצייד: מלחמת החורף

הצייד: מלחמת החורף (באנגלית: The Huntsman: Winter’s War) הוא סרט פנטזיה אמריקאי משנת 2016 המבוסס על דמויות מהמעשייה "שלגיה ושבעת הגמדים" של האחים גרים, ומהווה המשכו של הסרט "שלגייה והצייד" משנת 2012. את הסרט מביים סדריק ניקולס טרויאן, ומככבים בו כריס המסוורת', ג'סיקה צ'סטיין, אמילי בלאנט ושרליז ת'רון. צילומי הסרט החלו ב-6 באפריל 2015, כאשר הוא יצא לבתי הקולנוע ב-22 באפריל 2016. זמן רב לפני שהמלכה רוונה הרעה נוצחה מלהב חרבה של שלגיה, אחותה פריה סבלה משברון לב עקב בגידה וברחה מהממלכה. עם היכולת של פריה להקפיא כל אויב, מלכת הקרח הצעירה מבלה עשרות שנים בארמון חורף מרוחק, עם ציידים קטלניים שאימנה, ובהם הצייד אריק והלוחמת שרה. כאשר פריה מגלה כי אחותה רוונה נפטרה, היא מזמנת את חייליה כדי להביא אליה את מראת הקסמים, ולשחרר את כוח המראה. פריה מגלה שהקימה לתחייה את רוונה ממעמקי המראה, והאחיות המרשעות מאיימות על הארץ הקסומה עם הכוח האפל ביותר שאי פעם נראה. עם צבאן הבלתי מנוצח, לא נראה שאויב כלשהו יוכל להתייצב מולם, אלא אם הציידים אריק ושרה, שנאסרו עקב אהבתם זה לזה, יוכלו לשחרר את הממלכה מהחורף שעטתה עליה פריה. כריס המסוורת' - אריק, הצייד קונרד קאן - אריק הצייד בצעירותו שרליז ת'רון - רוונה אמילי בלאנט - פריה, מלכת הקרח ג'סיקה צ'סטיין - שרה, הלוחמת, בת זוגו של אריק קולין מורגן - הדוכס בלקווד, המאהב של פריה סאם קלאפין - הנסיך ויליאם, בנו של הדוכס המונד ובעלה של שלגיה ניק פרוסט שרידן סמית' רוב בריידון אלכסנדרה רואץ' סרט המשך לסרט "שלגייה והצייד" תוכנן כבר בשנת 2012 ובמאי הסרט רופרט סנדרס הביע התעניינות בכך. אולם, באוגוסט 2012 הוכרז כי יופק סרט ספין-אוף על הצייד בלי השתתפותה של קריסטן סטיוארט, זאת לאחר שהתפרסמה שערוריית בגידה לפיה רופרט סנדרס בגד ברעייתו עם סטיוארט. אומנם סרטי יוניברסל הצהירו על הפקת סרט המשך בכיכובה של קריסטן סטיוארט ללא רופרט אך לבסוף ביולי 2014 דווח על הפקת סרט ספין-אוף בכיכובו של כריס המסוורת' בתפקיד הצייד. בינואר 2015 דווח שכריס המסוורת' ושרליז ת'רון יגלמו את הצייד והמלכה רוונה בהתאמה. באותו חודש נשכר מומחה האפקטים הוויזואליים סדריק ניקולס טרויאן לתפקיד במאי הסרט, כאשר פרנק דראבונט, קרייג מייזין, ואוון ספיליוטופולוס הצטרפו כתסריטאים. בנובמבר 2015 נודע ששם הסרט הוא "The Huntsman: Winter’s War" ונחשפו כרזות ראשונות לסרט. בפברואר 2015 הצטרפה ג'סיקה צ'סטיין לסרט, עם ניק פרוסט ואמילי בלאנט. במרץ 2015, דווח ששרידן סמית' ואלכסנדרה רואץ' הצטרפו לצוות השחקנים לגלם את הגמדים. צילומי הסרט החלו ב-6 באפריל 2015. ב-31 ביולי 2014 סרטי יוניברסל הצהירו כי הסרט ייצא לאקרנים ב-22 באפריל 2016. אתר האינטרנט הרשמי של הצייד: מלחמת החורף הצייד: מלחמת החורף, ברשת החברתית פייסבוק הצייד: מלחמת החורף, ברשת החברתית אקס (טוויטר) הצייד: מלחמת החורף, ברשת החברתית אינסטגרם "הצייד: מלחמת החורף", במסד הנתונים הקולנועיים IMDb (באנגלית) "הצייד: מלחמת החורף", באתר AllMovie (באנגלית) "הצייד: מלחמת החורף", באתר Rotten Tomatoes (באנגלית) "הצייד: מלחמת החורף", באתר Box Office Mojo (באנגלית) "הצייד: מלחמת החורף", באתר Metacritic (באנגלית) "הצייד: מלחמת החורף", באתר אידיבי "הצייד: מלחמת החורף", במסד הנתונים הקולנועיים KinoPoisk (ברוסית) תרבות, ‏טריילר פארק: אלזה והצייד, באתר ‏מאקו‏, 26 בנובמבר 2015 דני לרנר, 'הצייד: מלחמת החורף': יש קרח שעדיף לא לשבור, באתר nrg‏, 21 באפריל 2016 ארז דבורה, 'הצייד: מלחמת החורף': לא תרצו, אין זו אגדה, באתר ynet, 24 באפריל 2016 אבנר שביט‏, תאונת ציד: "הצייד: מלחמת החורף" לא מזיק, אבל בכלל לא היה צריך להפיק אותו, באתר וואלה, 24 באפריל 2016 יעל שוב, הצייד: האסתטיקה גוברת על העלילה(הקישור אינו פעיל), באתר Time Out ישראל, 21 באפריל 2016